Siguen entamándose esti añu nueves nueches celtes, tan habituales en décades pasaes n’Asturies. El sábadu estrénase la d’El Puntal, que presenta un cartelu conformáu por Calea, La Tarrancha y José Manuel Tejedor, gaiteru que’l domingu tamién va tener espaciu en TPA cola emisión del conciertu de presentación de ‘Lluz’.
#000003
La comisión de fiestes de l’asociación vecinal de Samartín del Mar organiza esti eventu que va programar folk y mezigayuska n’asturianu nel área recreativa. Va ser nun recintu zarráu, a un preciu de 5 euros, con comienzu previstu pa les 21 hores.
#000004
Los grupos que van tocar son Calea, José Manuel Tejedor y La Tarrancha. Al día siguiente, a les 12.30 hores, va celebrase una sesión vermú con Pandereteres L’Algara y escolinos, y una xinta nel prau.
#000005
Los que nun se puedan desplazar al conceyu de Villaviciosa’l sábadu van tener la oportunidá de sentir a José Manuel Tejedor en TPA’l domingu. L’ente públicu de comunicación va emitir a les 21.45 hores el conciertu de presentación del discu nuevu ‘Lluz’, celebráu nel avilesín Palacio Valdés, el 14 de mayu.
#000006
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000008